stanford-oval/wikipedia huggingface dataset:
Lover View

| ”Lover View” Sansa |
| --- | --- | --- |

Singlen tiedot
 Julkaistu: 30. tammikuuta 2020
 Tekijä(t): säv. Sansa, Yotto & Anton Sonin, san. Sansa, sov. Sonin & Yotto
 Tuottaja(t): Anton Sonin & Yotto
 Kesto: 03.02
 Levy-yhtiö: Sansa, EMI Finland
Lover View on suomalaislaulaja Sansan vuonna 2020 julkaistu musiikkikappale, jolla hän osallistui samanvuotiseen Uuden Musiikin Kilpailuun. Se sijoittui kilpailun kuudenneksi eli viimeiseksi. Sansa on itse sanoittanut kappaleen ja säveltänyt sen yhdessä Otto ”Yotto” Yliperttulan ja Anton Soninin kanssa.
Kappaleen tuottaneet Yotto ja Soinin ovat molemmat saavuttaneet arvostusta kansainvälisissä konemusiikki- ja klubipiireissä. ”Lover View” yhdisteleekin Justice-tyylistä ranskalaista elektroa ja Robynin tyylistä groovaavuutta.Ylen Anni Gullichsen kuvasi ”Lover View’ta”  tanssittavaksi rakkauslauluksi. Sansan mukaan kappale kertoo ”ultimaattisesta yhteydestä ja rakkaudesta, jota me kaikki tarvitsemme”.
”Lover View” julkaistiin vuoden 2020 Uuden Musiikin Kilpailun kappaleista toiseksi viimeisenä, 30. tammikuuta.
Aiheesta muualla

YouTube: Kappaleen video
YouTube: Live-esitys UMK:ssa
Yle Areena: Sansa – biisin tarina
Kirovohradin alueen lippu

Kirovohradin alueen lippu.
Kirovohradin alueen lippu (ukr. Прапор Кіровоградської області) on Ukrainan Kirovohradin alueen symboli. Lipun tausta on vasemmalta vadelmanpunainen ja oikealta keltainen, ja vasemmalla puoliskolla on kullanvärinen arokotka. Lipun mittasuhteet ovat 2:3.
Kirovohradin aluevaltuusto hyväksyi lipun 29. heinäkuuta 1998. Sen ovat suunnitelleet V. Kryvenko, K. Šljah’ovyi ja V. Sybirtsev. Lipun arokotkan malli on otettu Kirovohradin alueella tehdyissä arkeologissa kaivauksissa muinaisesta skyyttien hautapaikasta löydetyistä esineistä. Punainen ja keltainen kuvastavat alueen kasakkaperinteitä.
Keski-Suomen sanataideyhdistys Rapina

Keski-Suomen sanataideyhdistys Rapina ry on vuonna 2005 perustettu yhdistys, jonka tarkoituksena on edistää, ylläpitää ja vahvistaa sanataiteen tuntemusta Keski-Suomessa. Rapinassa on mukana kirjailijoita, sanataideohjaajia, sekä kirjoittamisen ja kirjallisuuden opettajia ja opiskelijoita.
Yhdistys tekee yhteistyötä alan muiden toimijoiden kanssa ja tutustuttaa uusia harrastajia sanataiteeseen. Se järjestää koulutuksia ja työpajoja monipuolisesti ja kaiken ikäisille, esimerkiksi päiväkoti-, koulu- ja vanhusryhmille tai työyhteisöille.
Luettelo Suomen singlelistan ykkösistä vuonna 1982

Tämä on luettelo Suomen singlelistan ykkösistä 1982, joka sisältää kärkipaikkaa hallussaan pitäneet singlet vuonna 1982 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu |  Electronicas | Dance Little Bird |
| Helmikuu |  Steve Kekana | Raising My Family |
| Maaliskuu |  Steve Kekana | Raising My Family |
| Huhtikuu |  Human League | Don't You Want Me |
| Toukokuu |  Nicole | Ein bißchen Frieden |
| Kesäkuu |  Nicole | Ein bißchen Frieden |
| Heinäkuu | Kari Peitsamo Revival | Onnenpoika |
| Elokuu | Paul Oxley's Unit | The Beat of Your Heart |
| Syyskuu |  Bolland | You're In the Army Now |
| Lokakuu |  Survivor | Eye of the Tiger |
| Marraskuu |  Survivor | Eye of the Tiger |
| Joulukuu |  Abba | The Day Before You Came |
Leijut (suku)

| Leijut |
| --- | --- |
 Ruskoleiju (Artamus cyanopterus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Leijut Artamidae
Alaheimo::  Artaminae
Suku::  Artamus  Vieillot, 1816
Katso myös
   Leijut (suku) Wikispeciesissä   Leijut (suku) Commonsissa 
Infobox OKNimi-testi OK: 
Leijut (Artamus) on pienenkokoisten varpuslintujen suku. Niitä löytyy luonnonvaraisina ainoastaan Australaasiasta. Leijuilla on yleensä tylsän ja synkän värinen höyhenpeite, ja ne ovat kottaraisten kokoisia. Lennossa leijut näyttävät suurilta pääskyiltä, sillä leijuilla on samanmalliset siivet. Linnut ovat taitavia lentämään ja liikkuvat sulavasti ilmassa. Leijujen ravinto koostuu pääosin hyönteisistä. Leijuja näkee usein saalistamassa juuri puunlatvojen yläpuolella. Lintujen pesä on puussa, ja siellä on 2–3 munaa.
Sukuun kuuluu 11 lajia.
Lajit

Celebesinleiju (Artamus monachus)
Fidžinleiju (Artamus mentalis)
Naamioleiju (Artamus personatus)
Nokileiju (Artamus fuscus)
Papuanleiju (Artamus maximus)
Pääskyleiju (Artamus leucorynchus)
Ruskoleiju (Artamus cyanopterus)
Ruskovatsaleiju (Artamus superciliosus)
Tervaleiju (Artamus minor)
Tuhkaleiju (Artamus cinereus)
Uudenbritannianleiju (Artamus insignis)
Aiheesta muualla

Leijut Artamidae (videoita)
ITIS: Artamus (englanniksi)
Luettelo Suomen singlelistan ykkösistä vuonna 1977

Tämä on luettelo Suomen singlelistan ykkösistä 1977, joka sisältää kärkipaikkaa hallussaan pitäneet singlet vuonna 1977 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu |  Boney M. | Daddy Cool |
| Helmikuu | Tapani Kansa | R-A-K-A-S |
| Maaliskuu | Tapani Kansa | R-A-K-A-S |
| Huhtikuu | Tapani Kansa | R-A-K-A-S |
| Toukokuu | Tapani Kansa | R-A-K-A-S |
| Kesäkuu | Danny & Armi | Tahdon olla sulle hellä |
| Heinäkuu | Danny & Armi | Tahdon olla sulle hellä |
| Elokuu | Danny & Armi | Tahdon olla sulle hellä |
| Syyskuu | Danny & Armi | Tahdon olla sulle hellä |
| Lokakuu | Danny & Armi | Kaiken sulle antaisin |
| Marraskuu |  Baccara | Yes Sir, I Can Boogie |
| Joulukuu |  Baccara | Yes Sir, I Can Boogie |
Keroottihappo

| Keroottihappo |
| --- | --- |

Tunnisteet
IUPAC-nimi:  Heksakosaanihappo
CAS-numero:  506-46-7
PubChem CID:  10469
Ominaisuudet
Molekyylikaava:  C26H52O2
Moolimassa:  396,69 g/mol
Sulamispiste:  88,5 °C
Keroottihappo eli heksakosaanihappo on tyydyttynyt rasvahappo. Se on ulkomuodoltaan valkoista, kiteistä ainetta, jota löytyy mehiläisvahasta ja karnaubavahasta. Keroottihappo liitetään muiden erittäin pitkäkestoisten rasvahappojen kanssa adrenoleukodystrofian hoitoon.
Keroottihappoa esiintyy useissa kasveissa ja myös semiokemikaalina, pääasiassa feromonina, eliöiden viestinnässä.
Aiheesta muualla

PubChem: Hexacosanoic acid (englanniksi)
Human Metabolome Database (HMDB): Hexacosanoic acid (englanniksi)
Food Component Database (FooDB): Hexacosaenoic acid (englanniksi)
ChemBlink: Hexacosanoic acid (englanniksi)
Liber Herbarum II: Luettelo keroottihappoa sisältävistä kasveista[vanhentunut linkki]
Dr. Duke's Phytochemical and Ethnobotanical Databases: Cerotic-acid (englanniksi)
Pherobase: Semiochemical - cerotic acid (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cerotic acid
Rasvahapot
| --- | --- |
Tyydyttyneet:   Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1:  Undekyleenihappo (11:1)
Omega-3:   Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:   Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:   Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:   Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:   Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12:  Petroseliinihappo (18:1)
Käännös suomeksi
Los Angeles Sparks

| --- | --- |
Los Angeles Sparks
Los Angeles Sparksin logo
Perustettu: 1997
Kotiareena: Staples Center
Värit: violetti ja kulta (keltainen)
WNBA-mestaruuksia: kaksi
Konferenssimestaruuksia: kolme
Päävalmentaja: Joe Bryant
GM: Penny Toler
Omistajat: Williams Group Holdings
Los Angeles Sparks on yhdysvaltalainen naiskoripalloseura, joka pelaa Women's National Basketball Association -liigassa (WNBA). Seura pelaa kotiottelunsa Staples Center -areenalla Los Angelesin kaupungissa, Kaliforniassa. Areenalla pelaa kotiottelunsa myös viisi muuta urheiluseuraa, muun muassa NBA-seurat Los Angeles Lakers ja Los Angeles Clippers.
Sparks pelasi ensimmäisen kautensa WNBA:ssa vuonna 1997 ja oli näin yksi liigan kahdeksasta perustajaseurasta. Seura kuuluu liigan läntiseen konferenssiin yhdessä viiden muun seuran kanssa.
Seuran historia > Ensimmäiset kaudet

Los Angeles Sparks jäi kahdella ensimmäisellä kaudellaan WNBA:n pudotuspelien ulkopuolelle, 1997 voittoprosentilla 50 (15 voittoa ja 15 tappiota) ja 1998 historiansa toiseksi heikoimmalla voittoprosentilla 40 (12 voittoa ja 18 tappiota). Kausi 1999 merkitsi Sparksin nousua liigan kärkiseurojen joukkoon. Seura voitti runkosarjassa 20 ottelua 32:sta ja sen voittoprosentti 62,5 oli läntisen konferenssin ja koko liigan toiseksi paras. Jatkopeleissä seura sai ensimmäisellä kierroksella vastaansa Sacramento Monarchsin, joka kaatui pistein 71–58 (pudotuspelien ensimmäisellä kierroksella pelattiin tuolloin vain yksi ottelu, kaudesta 2000 lähtien on pelattu paras kolmesta –järjestelmällä), ja konferenssifinaaleissa vastaan asettui WNBA:ta liigan ensimmäisinä kausina ylivoimaisesti hallinnut Houston Comets, joka voitti ottelusarjan voitoin 2–1. Houston eteni lopulta kolmanteen peräkkäiseen mestaruuteensa.
Vuonna 2000 Sparks hallitsi runkosarjaa yhdessä Cometsin kanssa. Voittoprosentti 87,5 (28 voittoa ja neljä tappiota) oli liigan paras ja Comets tuli heti perässä voittoprosentilla 84,4 (27 voittoa ja viisi tappiota). Runkosarjan kolmanneksi paras joukkue Sacramento Monarchs oli 21:llä voitollaan kuuden voiton päässä Cometsista ja seitsemän voiton päässä Sparksista. Pudotuspeleissä Sparks kohtasi ensimmäisellä kierroksella Phoenix Mercuryn, joka nujertui suoraan kahdessa ottelussa. Konferenssifinaaleissa seura sai vastaansa tutun vastuksen, Houston Cometsin, joka oli vahvempi suoraan voitoin 2–0 (pistein 77–56 ja 74–69). Comets voitti WNBA:n mestaruuden neljännen kerran peräkkäin. Kauden päätteeksi Sparksia ensimmäistä kauttaan valmentanut Michael Cooper, entinen NBA-koripalloilija (viisi NBA-mestaruutta Los Angeles Lakersin riveissä), palkittiin WNBA:n vuoden valmentajana.
Seuran historia > Kaudet 2001 ja 2002 – kaksi peräkkäistä mestaruutta

Kaudella 2001 Sparks hallitsi WNBA:ta ylivoimaisesti alusta loppuun asti. Runkosarjassa seura otti täsmälleen yhtä paljon voittoja kuin edelliselläkin kaudella ja voitti runkosarjan selvällä erolla seuraavaan joukkueeseen, itäisen konferenssin kärkijoukkueeseen Cleveland Rockersiin, jonka voittoprosentti oli 68,75 (22 voittoa ja 10 tappiota). Pudotuspelien ensimmäisellä kierroksella Sparks kohtasi vanhan kilpakumppanin Houston Cometsin, joka nujertui suoraan kahdessa ottelussa. Konferenssifinaaleissa vastaan tuli Sacramento Monarchs, joka kaatui voitoin 2–1 ja loppuotteluissa Sparks voitti Charlotte Stingin suoraan kahdessa ottelussa, 75–66 ja 82–54. Sparksin keskushyökkääjä Lisa Leslie palkittiin kauden jälkeen WNBA:n arvokkaimpana pelaajana sekä liigan loppuottelujen arvokkaimpana. Sparksin hallinta jatkui myös kaudella 2002, jolla seura voitti ensin runkosarjan voittoprosentilla 78,1 (25 voittoa ja 7 tappiota), mikä oli hieman parempi kuin toiseksi sijoittuneella Houstonilla (voittoprosentti 75, 24 voittoa ja 8 tappiota), ja lopulta myös toinen WNBA-mestaruutensa. Pudotuspelien ensimmäisellä kierroksella kaatui Seattle Storm suoraan 2–0 (pistein 78–61 ja 69–59), konferenssifinaaleissa Utah Starzz (nykyiseltä nimeltään San Antonio Silver Stars) niin ikään 2–0 (pistein 75–67 ja 103–77) ja pudotuspelien puhdas voittosarja sinetöityi loppuottelusarjassa New York Libertyä vastaan. Ensimmäinen loppuottelu päättyi pistein 71–63 ja mestaruuden ratkaissut toinen ottelu pistein 69–66.
Seuran historia > Kaudesta 2003 eteenpäin

Jälkimmäistä mestaruusvuotta seuranneina kahtena kautena Sparks jatkoi menestyksekästä peliään runkosarjassa. Vuonna 2003 seura sijoittui läntisen konferenssin ensimmäiseksi voittoprosentilla 70,6 (24 voittoa ja 10 tappiota) ja vuonna 2004 sen runkosarjan voittoprosentti oli paitsi läntisen konferenssin, myös koko liigan paras, 73,5 (25 voittoa ja yhdeksän tappiota). Seattle Storm jäi taakse viiden voiton päähän. Mestaruus jäi kuitenkin kummallakin kaudella uupumaan. Vuonna 2003 Sparks eteni WNBA:n loppuotteluihin voitettuaan pudotuspelien ensimmäisellä kierroksella Minnesota Lynxin ja konferenssifinaaleissa Sacramento Monarchsin, mutta loppuotteluissa Sparks taipui Detroit Shockille tasaisessa ottelusarjassa voitoin 1–2 (pistein 75–63, 61–62 ja 78–83). Vuonna 2004 Sparks putosi jatkosta ensimmäisen kerran jo pudotuspelien ensimmäisellä kierroksella Sacramentoa vastaan voitoin 1–2. Kauden päätteeksi Sparks keräsi kuitenkin liigan arvokkaimmat yksilöpalkinnot Lisa Leslien ollessa liigan arvokkain pelaaja ja paras puolustuspään pelaaja.
Kaudella 2005 Sparks pelasi heikommin kuin vuosiin. Se saavutti runkosarjassa voittoprosentin 50 (17 voittoa ja tappiota) ja se pääsi jatkopeleihin vain yhden voiton erolla Phoenix Mercuryyn. Jatkossa seura putosi jo ensimmäisellä kierroksella Sacramenton ollessa vahvempi suoraan kahdessa ottelussa. Vuonna 2006 Sparks paransi jälleen peliään ja voitti läntisen konferenssin runkosarjan voittoprosentilla 73,5. Pudotuspelien ensimmäisellä kierroksella seura voitti Seattle Stormin voitoin 2–1, mutta ei onnistunut etenemään loppuotteluihin hävittyään konferenssifinaaleissa Sacramento Monarchsille suoraan voitoin 0–2. Lisa Leslie palkittiin kauden jälkeen jo kolmannen kerran WNBA:n arvokkaimpana pelaajana.
Kaudella 2007 Sparks ei päässyt pudotuspeleihin ensimmäisen kerran sitten vuoden 1998. Seuran kahdeksan kauden pudotuspeliputki on WNBA:n historian pisin. Lisa Leslien ollessa äitiyslomalla ja toisen keskeisen pelaajan Chamique Holdsclaw'n lopetettua uransa kesäkuussa, Sparks pelasi historiansa heikoimman kauden. Sen voittoprosentti oli 29,4 (kymmenen voittoa ja 24 tappiota), jolla se jäi liigan hännille.
Seuran historia > Tehokkaimmat pelaajat

Keskushyökkääjä Lisa Leslie, kolminkertainen olympiavoittaja, WNBA:n arvokkaimman pelaajan palkinnon kolminkertainen voittaja ja WNBA:n loppuottelujen arvokkaimman pelaajan palkinnon kaksinkertainen voittaja, on eniten pisteitä tehnyt pelaaja Sparksin historiassa. Hän on edustanut seuraa sen ensimmäisestä kaudesta lähtien ja on ollut eniten pisteitä kerännyt Sparks-pelaaja seitsemällä kaudella, 1997–2001, 2004 ja 2006. Hänen pistekeskiarvonsa on ollut Sparksin paras yhdeksänä kautena, 1997–2004 ja 2006.
Kausina 2002 ja 2003 eniten pisteitä kerännyt Sparks-pelaaja oli niin ikään vuonna 1997 seurassa aloittanut Mwadi Mabika, joka pelasi noina kausina enemmän otteluita kuin Leslie, 2002 yhden ottelun enemmän ja 2003 yhdeksän ottelua enemmän. Kaudella 2005 eniten pisteitä teki seuraan ennen kauden alkua tullut Chamique Holdsclaw, olympiavoittaja vuodelta 2000, ja 2007 tulokaspelaaja Sidney Spencer. Vain viisi ottelua kaudella pelanneella Holdsclaw'lla sekä viisi ottelua kauden aikana sivussa olleella Taj McWilliams-Franklinillä oli kuitenkin parempi pistekeskiarvo kuin Spencerillä.
Sparksin yhden kauden piste-ennätys, 680 kaudelta 2006, on Lisa Leslien hallussa. Leslie oli vuodesta 1997 eteenpäin, kymmenenä peräkkäisenä kautena, myös Sparksin sisäisen levypallotilaston kärkinimi. Kaudella 2007 tilastoa johti Christi Thomas.
Seuran historia > Omistus

Los Angeles Sparksin on omistanut joulukuusta 2006 alkaen Kathy Goodmanin ja Carla Christoffersonin johtama sijoittajaryhmä. He ostivat seuran NBA-seura Los Angeles Lakersin omistajalta Jerry Bussilta kymmenellä miljoonalla dollarilla. Ennen Bussia Sparksin omisti NBA-liiga, jonka omistukseen kaikki WNBA-seurat kuuluivat vuoteen 2002 asti.
Pelaajat ja valmennus > Entisiä pelaajia

Marlies Askamp
Latasha Byears
Tamecka Dixon
Allison Feaster
Ukari Figgs
Jennifer Gillom
Zheng Haixia
Chamique Holdsclaw
DeLisha Milton-Jones
Nikki Teasley
Penny Toler
Tamika Whitmore
Pelaajat ja valmennus > Päävalmentajat

Linda Sharp (1997)
Julie Rosseau (1997–1998)
Orlando Woolridge (1998–1999)
Michael Cooper (1999–2004)
Karleen Thompson ja Ryan Weisenberg (loppukauden 2004)
Henry Bibby (2005)
Joe Bryant (2005–2006)
Michael Cooper (2007–2009)
Jennifer Gillom (2009-2011)
Joe Bryant (2011-)
Pelaajat ja valmennus > Jäädytetyt pelinumerot

Lisa Leslie #9
Penny Toler #11
Aiheesta muualla

Los Angeles Sparksin verkkosivut
| Itäinen konferenssi | Itäinen konferenssi | Läntinen konferenssi | Läntinen konferenssi |  |  |
| --- | --- | --- | --- | --- | --- |
| Atlanta Dream | Indiana Fever | Dallas Wings | Minnesota Lynx |  |  |
| Chicago Sky | New York Liberty | Las Vegas Aces | Phoenix Mercury |  |  |
| Connecticut Sun | Washington Mystics | Los Angeles Sparks | Seattle Storm |  |  |
Entiset WNBA-seurat: Charlotte Sting ·  Cleveland Rockers ·  Houston Comets ·  Miami Sol ·  Portland Fire ·  Sacramento Monarchs
Tapahtumat: Tähdistöottelu ·  Loppuottelut ·  Pudotuspelit
Luettelo Suomen singlelistan ykkösistä vuonna 1983

Tämä on luettelo Suomen singlelistan ykkösistä 1983, joka sisältää kärkipaikkaa hallussaan pitäneet singlet vuonna 1983 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu |  Taco | Puttin' on the Ritz |
| Helmikuu |  F. R. David | Words |
| Maaliskuu |  Kajagoogoo | Too Shy |
| Huhtikuu |  David Bowie | Let's Dance |
| Toukokuu |  David Bowie | Let's Dance |
| Kesäkuu |  David Bowie | Let's Dance |
| Heinäkuu |  Toto Cutugno | L'Italiano |
| Elokuu |  Toto Cutugno | L'Italiano |
| Syyskuu | Riki Sorsa | Muuttohaukka |
| Lokakuu | Riki Sorsa | Muuttohaukka |
| Marraskuu |  Duran Duran | Union of the Snake |
| Joulukuu | Jonna | Minttu sekä Ville |
Luettelo Suomen singlelistan ykkösistä vuonna 1986

Tämä on luettelo Suomen singlelistan ykkösistä 1986, joka sisältää kärkipaikkaa hallussaan pitäneet singlet vuonna 1986 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
Lista

| Kuukausi | Artisti | Single |
| --- | --- | --- |
| Tammikuu |  Lionel Richie | Say You, Say Me |
| Helmikuu |  Modern Talking | Brother Louie |
| Maaliskuu |  Modern Talking | Brother Louie |
| Huhtikuu | Juice Leskinen | Kaksoiselämää |
| Toukokuu | Jean-Pierre Kusela | Naurava kulkuri |
| Kesäkuu | Jean-Pierre Kusela | Naurava kulkuri |
| Heinäkuu |  Samantha Fox | Touch Me |
| Elokuu |  Tina Turner | Typical Male |
| Syyskuu |  Bananarama | Venus |
| Lokakuu | Neumann | Naiselleni |
| Marraskuu |  Europe | The Final Countdown |
| Joulukuu | Topi Sorsakoski & Agents | Vihreät niityt |
Lovers

| Lovers Hanna Pakarinen |
| --- | --- | --- |

Studioalbumin tiedot
 Äänitetty : 2006–2007
 Julkaistu:  14. helmikuuta 2007   23. toukokuuta 2007
 Tuottaja(t): Teropekka Virtanen, Lasse Kurki, Rauli Eskolin
 Tyylilaji: pop, rock
 Kesto: 47.01
 Levy-yhtiö: Sony BMG
Listasijoitukset
  3. (8/2007)
Hanna Pakarisen muut julkaisut
| Stronger 2005 | Lovers 2007 | Love in a Million Shades 2009 |
Singlet albumilta Lovers
 ”Go Go” Julkaistu: 2007  ”Leave Me Alone” Julkaistu: 2007  ”Hard Luck Woman” Julkaistu: 2007
Lovers on Hanna Pakarisen kolmas albumi, joka julkaistiin 14. helmikuuta 2007. Lovers oli Suomen virallisella albumilistalla parhaimmillaan sijalla kolme ja se pysyi top 40:ssä yhteensä 24 viikkoa. Albumin ensimmäisenä singlenä julkaistiin kappale "Go Go", jolle on tehty musiikkivideo. "Go Go" oli ainoastaan digimyyntiin tarkoitettu single. Albumi on myynyt tähän mennessä Suomessa vajaat 16 000 kappaletta ja täten kultaa.
Albumilla on Pakarisen euroviisuedustuskappale "Leave Me Alone", joka on julkaistu singlenä. Kappaleelle on tehty myös musiikkivideo. Singlen B-puolena on "Tell Me What to Do", joka oli hänen toinen euroviisuedustuskappale-ehdokkaansa.
Albumista julkaistiin 23. toukokuuta 2007 kansainvälinen versio, joka sisältää bonuskappaleina "Stronger Without You" (alun perin albumilta Stronger) ja "Love Is Like a Song" (alun perin albumilta When I Become Me).
Kansainvälisen version ensimmäisenä singlenä julkaistiin kappale "Leave Me Alone" mm. Englannissa, Ruotsissa, Saksassa, Itävallassa ja Belgiassa. Kappale nousi Ruotsin singlelistalla sijalle #8.
Kappaleet

It Ain't Me – 3.35 (säv. Magnusson/Rämström/Vuorinen)
Go Go – 3.03 (säv. Lofts/Wermerling)
Leave Me Alone – 3.34 (säv. Vuorinen/Huttunen/Pakarinen)
Tell Me What to Do – 3.53 (säv. Kurki/Pakarinen)
You Don't Even Know My Name – 3.43 (säv. Laine/Vuorinen)
Heart Beating Steady – 3.24 (säv. Kurki/Pakarinen)
Tears You Cry – 3.05 (säv. Korkeamäki/Kettunen)
Free – 3.33 (säv. Kurki/Pakarinen)
It Ain't Gonna Happen – 3.09 (säv. Korkeamäki/Pakarinen/Kettunen)
Lovers – 3.48 (säv. Laiho/Kurki/Pakarinen)
Hard Luck Woman – 4.18 (säv. Rake)
Kansainvälisen version bonuskappaleet:
Stronger Without You – 3.27 (säv. Landin/Larsson/Junior)
Love Is Like a Song – 4.02 (säv. Elofson/Kolehmainen/Lipp)
Arvostelut

Dome.fi:
Metropoli.net:
Soundi:
Lili Boulanger

Lili Boulanger
Marie-Juliette Olga Lili Boulanger (21. elokuuta 1893 Pariisi – 15. maaliskuuta 1918 Mézy, Seine-et-Oise) oli ranskalainen säveltäjä.
Boulanger syntyi musikaaliseen sukuun Pariisissa. Häntä opetti hänen siskonsa Nadia, ja myöhemmin hän sai sävellyksenopetusta muun muassa Paul Vidalilta Pariisin konservatoriossa 1909–1913. Boulanger voitti vuonna 1913 historian ensimmäisenä naissäveltäjänä Prix de Romen.
24-vuotiaana kuolleen säveltäjän elämää varjostivat terveysongelmat: hän kärsi keuhkokuumeesta ja myöhemmin Crohnin taudista.[lähde? ] Kuollessaan Boulangerilta jäi kesken ooppera La Princesse Madeleine. Hänen tuotantoonsa kuuluu lauluja, kuoro- ja orkesteriteoksia ja kamarimusiikkia.
11. helmikuuta 1927 löydetty asteroidi 1181 Lilith on nimetty Boulangerin mukaan.[lähde? ]
Teoksia > Kuorolle ja orkesterille

Soir sur la plaine
Hymne au soleil
La Tempête
Les Sirènes
Sous bois
La Source
Pour les funérailles d’un soldat
3 psaumes
Vieille prière bouddhique
Pie Jesu
Clairières dans le ciel (13 laulun sarja Francis Jammesin teksteihin)